b"\n_START_ARTICLE_\nFrank Duff\n_START_SECTION_\nBuhay, kabataan at buhay pagkakawanggawa\n_START_PARAGRAPH_\nSi Frank Duff ay ipinanganak sa Dublin noong 1889, pinakamatanda sa pitong anak nina John Duff (namatay noong Disyembre 23, 1918) at Susan Letitia (n\xc3\xa9e Freehill; namatay Pebrero 27, 1950 ). Ang kanyang pamilya ay nanirahan sa St. Patrick's Road, Drumcondra, Dublin. Si Duff ay nag-aral sa Blackrock College, at noong 1908, ay pumasok sa Serbisyong Sibil, at inatasan sa Irish Land Commission._NEWLINE_Lumipas ang anim na taon, sa edad na 24, siya sumapi sa Lipunan nig San Vincent de Paul,  at namuhay sa totoong kahirapan ng Dublin nang panahong iyon. Maraming taong naninirahan sa hamak na bahay-paupahan ang pilit na dumalo sa walang bayad na kainan para sa kabuhayan, at ang ilan sa mga likas na kahihinatnan ng labis na kahirapan, alkoholismo at prostitusyon ay laganap sa Dublin. Sumali si Duff sa Konperensya ni St. Patrick sa Parokya ni St. Nicholas ng Myra at kalaunan siya ang naging Pangulo nito. Si Duff, sa pagkakaroon ng pag-aalala para sa mga tao na nakita niyang may kakulang sa materyal at espirituwal, ay kinuha ang ideya na i-piket ang mga soup kitchen ng mga Protestante at gumawa ng sariling Katolikong soup kitchen (kusinang sopas). Siya at ang Punong Sarhento Joe Gabbett, ay nagtatrabaho upang sikaping pigilin ang mga Katoliko tangkilikin ang mga soup kitchen ng mga Protestante. Sa paglipas ng taon nagtagumpay siya pagsasara ng dalawa sa kanila."